Қазақстандық салалық білім және ғылым

қызметкерлерінің кәсіподағы Атқару

комитетінің 2020 жылғы 25-қарашадағы

№ 8, 7- т қаулысымен бекітілді

**№ 2 қосымша**

**ҚАЗАҚСТАНДЫҚ САЛАЛЫҚ БІЛІМ ЖӘНЕ ҒЫЛЫМ ҚЫЗМЕТКЕРЛЕРІ КӘСІПОДАҒЫНЫҢ ОҚУ ОРТАЛЫҒЫ ТУРАЛЫ ЕРЕЖЕ**

1. Қазақстандық салалық білім және ғылым қызметкерлері кәсіподағының Оқу Орталығы (әрі қарай – Оқу Орталығы), кәсіподақ қызметкерлері мен активінің кәсіби деңгейін арттыру мақсатында оқытудың тиімді жүйесін қалыптастыру және дамыту жолымен құрылды.

2. Оқу Орталығы кәсіподақтың Салалық Кеңесінің құрылымдық бөлімшесі болып табылады және өз қызметінде ҚР заңнамасын, Кәсіподақ Жарғысын, салалық кәсіподақтың алқалы органдарының жергілікті актілері мен осы Ережені басшылыққа алады.

3. Оқу Орталығы қызметінің нысаны салалық кәсіподақ пен оның мүшелік ұйымдары қажеттіліктерінің негізінде кәсіподақ кадрлары мен активінің түрлі санаттарының біліктіліктерін дайындау және арттыру, кәсіподақ оқуының республикалық және аумақтық мектептердің кәсіподақ оқуы қызметін үйлестіру болып табылады.

4. Аталған мақсаттарды іске асыру үшін Оқу Орталығы төмендегі міндеттерді шешеді:

- салалық кәсіподақ оқуының жүйесінде жүргізілетін тыңдаушылар үшін білім беру бағдарламаларын, білім алушылар санаттары бойынша аумақтық кәсіподақ курстары үшін кәсіподақ оқулары жөнінде әдістемелік нұсқаулықтар әзірлеу (жасау);

- салалық кәсіподақтың мүшелік ұйымдарымен бірлесіп, Оқу Орталығы тыңдаушыларының контингентін қалыптастыру;

- оқу процесін қамтамасыз ету үшін Оқу Орталығы жанынан білікті оқытушылар құрамын іріктеу және жинақтау;

- салалық кәсіподақтың мүшелік ұйымдарына тыңдаушылар үшін білім беру бағдарламаларын әзірлеу мен дайындау бойынша оқу-әдістемелік және тәжірибелік көмек көрсету;

- білім беру процесін ақпараттандыруды дамыту, қашықтықтан оқыту бағдарламаларын жасау және жұмыс тәжірибесіне енгізу;

- кәсіподақ кадрлары мен активін оқыту мәселелері бойынша кәсіподақ ұйымдарының жұмыс тәжірибелерін зерттеу, талдап қорыту және тарату;

- салалық кәсіподақтың кәсіподақтық білім беру жүйесінің оқытушылары мен ұйымдастырушыларының педагогикалық шеберліктерін арттыру;

- кәсіподақ қызметінің өзекті мәселелері бойынша аумақтық кәсіподақ ұйымдарының кәсіподақ белсенділерімен көшпелі семинарлар, «дөңгелек үстелдер» отырыстарын өткізуді қолданады.

5. Оқу Орталығының қызметін оның мақсаттары мен міндеттеріне сәйкес Кәсіподақ төрағасымен тағайындалған директор басқарады. Оқу Орталығының директорымен қолданыстағы еңбек заңнамасына сәйкес еңбек шарты жасалады.

6. Оқу Орталығының курстарындағы оқытушылық қызметке кәсіподақ органдарының штаттық қызметкерлері, сондай-ақ кәсіби даярлығы және оқыту жүргізуге қажетті теориялық білімі мен тәжірибесі бар қоса атқару немесе келісімшарт жағдайында тұлғалар тартылады.

7. Білім беру қызметін жүзеге асыру нәтижесінде Оқу Орталығында құқықтық, қаржылық және оқу құжаттары, соның ішінде:

- білім беру бағдарламалары;

* оқу-әдістемелік құралдары;
* оқу сабақтарының журналдары;
* сабақтар, кеңес берулер өткізу туралы кестелер;
* оқыту туралы құжаттарды тіркеу және беру журналдары;
* басқа да құжаттар жасалады.

8.Оқу Орталығының директоры:

- Оқу Орталығының оқу жоспарымен көзделген білім беру және оқу бағдарламаларын іске асыруды;

- Оқу Орталығының мақсаттары мен міндеттеріне сәйкес оның келешектегі және ағымдағы жұмыс жоспарларын әзірлеуді жүзеге асырып, оларды Кәсіподақ басшылығына бекітуге ұсынады;

- Оқу Орталығында жұмыс жасау үшін әдіскер мен оқытушыларды іріктеуді, олардың құзыреттері мен қызметтік міндеттерін анықтауды;

- Оқу Орталығының қызметінде заңдылықтың қадағалануын, кәсіподақ курстарымен тиімді өзара әрекет жұмысын бақылау мен қамтамасыз етуді;

- Қазақстандық салалық білім және ғылым қызметкерлері кәсіподағының сайтында Оқу Орталығының ресми парақшасын жасап, жүргізуді қамтамасыз етеді.

9. Білім беру бағдарламаларын іске асыру кезінде түрлі білім беру технологиялары, соның ішінде қашықтық, электронды және оқытудың басқа да ақпараттық нысандары мен әдістері, әлеуметтік-еңбек қатынастары мен кәсіподақ қызметінің өзекті мәселелері бойынша тренингтер өткізу қолданылады.

10. Оқу Орталығының курстарында оқыту тілі: мемлекеттік-қазақ және орыс тілдері болып табылады.

11. Оқу Орталығы өз қызметі туралы салалық Кәсіподақтың Атқару комитетінің алдында есеп береді.